Legal Document

Category: 988

Text:
150.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 355 της 26/28 Νοεμ. 1997   (ΦΕΚ Α΄ 239)  Διατήρηση της εποπτείας Ν.Π.Δ.Δ. από το Υπουργείο Δημόσιας Τάξης.  Έχοντας υπόψη: 1.Τις διατάξεις της παρ. 2 του άρθρ. 1 του Νόμ. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α΄ 107). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), όπως προστέθηκε με το άρθρ. 27 του Νόμ. 2081/1992 (Α΄ 154) και τροποποιήθηκε με το άρθρ. 1 του Νόμ. 2469/1997 (Α΄ 38) 3.Την αριθμ. ΔΙΔΚ/Φ. 1/20199/5.9.1997 κοινή απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης  για την ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης (Β΄ 801), όπως τροποποιήθηκε με την αριθμ. ΔΙΔΚ/Φ.1/23470/20.10.1997 όμοιά της (Β΄ 924). 4.Την ανάγκη εποπτείας και ελέγχου του Ιδρύματος «Εξοχές Ελληνικής Αστυνομίας» από το Υπουργείο Δημόσιας Τάξης, για λόγους που αφορούν τη φύση του σκοπού του, προς εύρυθμη λειτουργία των παιδικών εξοχών και των θερέτρων για τα τέκνα και το προσωπικό όλων των υπηρεσιών της Ελληνικής Αστυνομίας, καθώς και τον ιδιαίτερο τρόπο διοίκησης, οργάνωσης και στελέχωσης του Ιδρύματος αποκλειστικά από προσωπικό της Ελληνικής Αστυνομίας. 5.Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού. 6.Την υπ’ αριθ. 539/1997 γνωμοδότηση του Συμβουλίου της Επικρατείας, μετά από πρόταση του Υπουργού Δημόσιας Τάξης και του Υφυπουργού Εσωτερικών, Δημόσιας Διοίκησης και Αποκέντρωσης, αποφασίζουμε: Άρθρ.1.-Το Υπουργείο Δημόσιας Τάξης διατηρεί την εποπτεία και τον έλεγχο που προβλέπεται από τις διατάξεις του άρθρ. 5 του Νόμ. 2018/1992 (Α΄ 33), επί του Ιδρύματος «Εξοχές Ελληνικής Αστυνομίας», το οποίο αποτελεί νομικό πρόσωπο δημοσίου δικαίου (Ν.Π.Δ.Δ.). Έναρξη ισχύος. Άρθρ.2.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.  (Μετά τη σελ. 16,60760) Σελ.  16,60761 Τεύχος 1333 Σελ. 43 Υπουργείο Δημόσιας Τάξης (Οργανικές Διατάξεις) 4.Α.α.147-150   326